[{"text_idx": "#000000", "text": "Bydd pob canolfan hamdden a llyfrgell AR GAU o 8:00am hyd 11:00am Dydd Iau, 28 Medi 2023. Ymddiheurwn am unrhyw anghyfleustra a achosir."}, {"text_idx": "#000002", "text": "I gyd-fynd a\u0302 Diwrnod Iechyd Meddwl y Byd ar 10 Hydref, lansiodd yr Asiantaeth Ddarllen, mewn partneriaeth a\u0302 Chymdeithas Prif Lyfrgellwyr Cymru a Libraries Connected, restr lyfrau Darllen yn Well ar gyfer Pobl Ifanc yn eu Harddegau newydd sbon. Mae\u2019r rhestr gynhwysfawr o deitlau\u2019n cynnwys deunydd darllen a argymhellir i helpu pobl ifanc yn eu harddegau i ddeall a siarad am eu hiechyd meddwl a\u2019u lles."}, {"text_idx": "#000006", "text": "Mae\u2019r cynllun Darllen yn Well ar gyfer Pobl Ifanc yn eu Harddegau yn rhan o raglen Darllen yn Well genedlaethol ehangach wedi\u2019i ddarparu gan yr Asiantaeth Ddarllen mewn partneriaeth a\u0302 llyfrgelloedd cyhoeddus. Mae rhestrau llyfrau Darllen yn Well eraill yn cynnwys teitlau ar gyfer plant iau, iechyd meddwl a byw a\u0302 dementia. Maen nhw wedi\u2019u cynllunio i ddarparu deunydd darllen defnyddiol i gefnogi pobl i ddeall a rheoli eu hiechyd a\u2019u lles. Mae Darllen yn Well yn rhaglen yn seiliedig ar dystiolaeth sydd a\u0302\u2019i hansawdd wedi\u2019i sicrhau, ac mae\u2019r casgliadau i gyd wedi\u2019u cydgynhyrchu a\u0302 phobl a\u0302 phrofiad bywyd. Caiff y rhestrau eu creu i roi cefnogaeth yn y camau cynnar ac nid ydyn nhw\u2019n disodli ymyrraeth glinigol."}, {"text_idx": "#000007", "text": "Mae\u2019r rhestr lyfrau newydd wedi\u2019i thargedu at bobl ifanc yn eu harddegau (13-18 oed), ac mae\u2019n cynnwys 27 o deitlau ac ystod o adnoddau digidol ategol sy\u2019n darparu gwybodaeth a chyngor sydd a\u0302\u2019u hansawdd wedi\u2019u sicrhau i helpu pobl ifanc yn eu harddegau i ddeall eu teimladau\u2019n well, ymdopi a\u0302 phrofiadau anodd a magu hyder. Mae\u2019r llyfrau i gyd wedi\u2019u dewis yn ofalus gan banel o arbenigwyr iechyd, llyfrgellwyr, a phobl ifanc yn eu harddegau a\u0302 phrofiad bywyd ledled Cymru a Lloegr. Mae rhai o\u2019r llyfrau a argymhellir yn awgrymu technegau hunangymorth defnyddiol; ceir hefyd straeon personol, llyfrau graffig, a ffuglen. Mae\u2019r rhestr yn cynnwys amrywiaeth o bynciau yn cynnwys rheoli teimladau, niwroamrywiaeth, delwedd corff, profedigaeth, gor-bryder cymdeithasol, dysgu am fywyd, magu hyder, goroesi ar-lein, a rhywioldeb, hunaniaeth rhywedd ac iechyd meddwl."}, {"text_idx": "#000008", "text": "Mae\u2019r teitlau Darllen yn Well ar gyfer Pobl Ifanc yn eu Harddegau ar gael i unrhyw un eu benthyg o lyfrgelloedd Aura a gall gweithwyr proffesiynol iechyd a gofal cymdeithasol, athrawon ac unrhyw un arall sy\u2019n gweithio i gefnogi pobl ifanc yn eu harddegau eu hargymell hefyd."}, {"text_idx": "#000009", "text": "I gael rhagor o wybodaeth am y casgliad Darllen yn Well ar gyfer Pobl Ifanc yn eu Harddegau, cysyllttwch a\u0302\u2019ch llyfrgell leol yma."}, {"text_idx": "#000014", "text": "Cofrestrwch i gael yr holl wybodaeth am ein digwyddiadau, newyddion a chynigion diweddaraf."}, {"text_idx": "#000015", "text": "Y Bwrdd a\u2019r Trefniadau Llywodraethu"}, {"text_idx": "#000022", "text": "Hoffem hefyd ddefnyddio rhai cwcis i wneud eich ymweliad yn fwy personol."}]